იაცეკ შლახტას ვიზიტი ილიაუნიში
2011-10-24 16:47 (Asia/Dubai)
პოლონური დღეების ფარგლებში ილიას სახელმწიფო უნივერსიტეტი უმასპინძლებს ვარშავის ეკონომიკური სკოლის წარმომადგენელს, პოლონური ეკონომიკური რეფორმების თანაავტორ იაცეკ შლახტას.
პროფ. შლახტა ჩაატარებს საჯარო ლექციებს ილიას სახელმწიფო უნივერსიტეტის სტუდენტებისა და პროფესორებისათვის.
ღონისძიებები გაიმართება 27 და 28 ოქტომბერს, 17:00 საათზე, ილიას სახელმწიფო უნივერსიტეტის A კორპუსის 101-ე აუდიტორიაში (ჭავჭავაძის გამზ. 32).

დოქტორ მაიკლ სპარერის საჯარო ლექცია
2011-10-24 16:49
2 ნოემბერს, ოთხშაბათს, 16.00 საათზე, ილიას სახელმწიფო უნივერსიტეტის A კორპუსის A101-ე აუდიტორიაში (ჭავჭავაძის გამზ. 32) გაიმართება კოლუმბიის უნივერსიტეტის პროფესორის, დოქტორ მაიკლ სპარერის საჯარო ლექცია თემაზე: „სოციალური პოლიტიკის ჩამოყალიბება“/”Formation of Social Policy”.
დასწრება თავისუფალია.
დამატებითი ინფორმაციისთვის მოგვმართეთ:
ტელ.: 577 720013
ელ. ფოსტა: archil.sumbadze@iliauni.edu.ge
შეხვედრა იმართება ილიას სახელმწიფო უნივერსიტეტისა და კოლუმბიის უნივერსიტეტის პარტნიორული შეთანხმების ფარგლებში, აღმოსავლეთ-დასავლეთის მართვის ინსტიტუტისა (EWMI) და ამერიკის შეერთებული შტატების საერთაშორისო განვითარების სააგენტოს (USAID) ეგიდით.

უნიკინო 28 ოქტომბერს: ”სრულყოფილი სამყარო”
2011-10-25 16:50
პარასკევს, 28 ოქტომბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება კლინტ ისტვუდის ფილმი ”სრულყოფილი სამყარო” (1993). მონაწილეობენ: კევინ კოსტნერი, კლინტ ისტვუდი, ლორა დერნი, პოლ ჰიუიტი და სხვები. თარგმანი: თამარ ბაღიშვილი.

ავსტრიული კულტურის ცენტრის სამუშაო შეხვედრა
2011-10-25 17:37
ილიას სახელმწიფო უნივერსიტეტის ავსტრიული კულტურის ცენტრის პირველი შეხვედრა, რომელშიც მონაწილეობას მიიღებს ცნობილი მთარგმნელი შორენა შამანაძე, გაიმართება 3 ნოემბერს, ხუთშაბათს, 16.00 საათზე, ავსტრიული კულტურის ცენტრში, H-104.
სამუშაო შეხვედრებზე მოწვეულნი იქნებიან თანამედროვე ქართველი მთარგმნელები.

აქტუალური საკითხები ყბა–სახის ქირურგიაში
2011-10-25 17:41
ილიას სახელმწიფო უნივერსიტეტის მედიცინის სამეცნიერო-კვლევითი ინსტიტუტის, საქართველოს სტომატოლოგთა ასოციაციისა და ახალგაზრდა სტომატოლოგთა სამეცნიერო ფედერაციის (YSSF) ორგანიზებითა და მხარდაჭერით, 4 ნოემბერს, 15.00 საათზე, (101 – ე აუდიტორია, ი. ჭავჭავაძის გამზ. 32) ტარდება საჯარო ლექცია ახალგაზრდა სტომატოლოგებისათვის, ექიმი-რეზიდენტებისა და მკვლევრებისათვის. ლექცია დაეთმობა სტომატოლოგიისა და ყბა–სახის ქირურგიის აქტუალურ და ფუნდამენტურ საკითხებს.
დამატებითი ინფორმაციისათვის დაგვიკავშირდით: +995 598 15 95 45 ; +995 32 2 346815.

ავსტრიის ეროვნული დღესასწაული ილიაუნიში
2011-10-25 17:44
ილიას სახელმწიფო უნივერსიტეტის ავსტრიული კულტურის ცენტრი გიწვევთ ავსტრიის ეროვნული დღესასწაულისადმი მიძღვნილ კონცერტზე. მიქელაძის სახელობის თბილისის № 2 მუსიკალური სასწავლებლის სიმებიანი კვარტეტი შეასრულებს მოცარტის, ჰაიდნის, აზარაშვილისა და ცინცაძის ნაწარმოებებს. კონცერტი გაიმართება 26 ოქტომბერს, 18.00 საათზე, ილიას სახელმწიფო უნივერსიტეტში, H-104, ქ. ჩოლოყაშვილის გამზ. 3/5.
დასწრება თავისუფალია.

არაბული გაზაფხული: მიზეზები და შედეგები
2011-10-25 17:55
ილიას სახელმწიფო უნივერსიტეტში 26 ოქტომბერს გაიმართება საერთაშორისო ვორქშოპი თემაზე: „არაბული გაზაფხული: მიზეზები და შედეგები“.
ორგანიზატორები: ილიას სახელმწიფო უნივერსიტეტის გ. წერეთლის აღმოსავლეთმცოდნეობის ინსტიტუტი და თელავივის უნივერსიტეტის ახლო აღმოსავლეთისა და აფრიკის კვლევების დაიანის ცენტრი.
ვორქშოპი ეძღვნება 2011 წელს არაბულ სამყაროში განხორციელებული რევოლუციური პროცესების ანალიზს და მათი მნიშვნელობის წარმოჩენას თანამედროვე რეგიონულ და საერთაშორისო პოლიტიკაში.
გამომსვლელები: პოლ რივლინი, იეჰუდით რონენი, მოშე გამერი, მირა ცორეფი, რევაზ გაჩეჩილაძე, გიორგი სანიკიძე, ირაკლი თოფურიძე.
დასაწყისი: 14.00 სთ
მისამართი: გ. წერეთლის ქ. 3, ოთახი 203.

ევროპა და კავკასია - იდენტობის პრობლემა
2011-10-27 11:12
მიმდინარე წლის 28-29 ოქტომბერს ილიას სახელმწიფო უნივერსიტეტში (A 101 და A 103 აუდიტორიები, ი. ჭავჭავაძის გამზ. 32) გაიმართება საერთაშორისო სამეცნიერო კონფერენცია „ევროპა და კავკასია – რეგიონთშორისი ურთიერთობები და იდენტობის პრობლემა“.
კონფერენციაში ქართველ მეცნიერებთან ერთად მონაწილეობას იღებს 12 უცხოელი მეცნიერი, პროფესორი და აკადემიკოსი, მათ შორის 7 საფრანგეთიდან და 5 – სომხეთიდან.
კონფერენციის მიზანია, გარკვეული წვლილი შეიტანოს ისეთი მნიშვნელოვანი, კომპლექსური ფენომენის შესწავლაში, როგორიც იდენტობის პრობლემაა, იქნება ეს ინდივიდუალური, კოლექტიური, ენობრივი, კულტურული, რელიგიური, პოლიტიკური თუ ეროვნული იდენტობა. კონფერენციის სათაურიდან გამომდინარე, განსაკუთრებული ყურადღება ექცევა იმას, თუ როგორ ხდებოდა და ხდება ორი კავკასიელი ერის/ხალხის – ქართველების და სომხების – იდენტობის კონსტრუირება საუკუნეების განმავლობაში ევროპასთან ინტეგრირების მუდმივი მცდელობის პარალელურად.
კონფერენციის სამუშაო ენებია ქართული, ფრანგული და ინგლისური.
კონფერენციის პროგრამა იხილეთ თანდართულ ფაილში ქართულად, ფრანგულად.

რა არის საწყალოსნო არქეოლოგია
2011-10-27 16:53
3 ნოემბერს, 15.30 საათზე, 101 – ე აუდიტორიაში (ი. ჭავჭავაძის გამზ.32), ილიას სახელმწიფო უნივერსიტეტის ახლად შექმნილი საწყალოსნო არქეოლოგიური ცენტრი წარმოადგენს სემინარს სახელწოდებით “რა არის საწყალოსნო არქეოლოგია?” და ასევე ცენტრის ახალ სასწავლო კურსს, რომელიც მომავალ სემესტრში დაიწყება.
აქვე ცენტრის წევრების მიერ განიხილება საწყალოსნო არქეოლოგიური მეთოდები.
დასწრება თავისუფალია.
დამატებითი ინფორმაციისათვის მიმართეთ: maritime_archaeology@iliauni.edu.ge

ინგლისურ–ქართული ონლაინ-ლექსიკონის პრეზენტაცია
2011-10-28 16:30
ილიაუნის სტუდენტებისათვის დიდი ინგლისურ–ქართული ონლაინ–ლექსიკონი ხელმისაწვდომი გახდა. 31ოქტომბერს, 15.00 საათზე წიგნის მაღაზია „ლიგამუსში“ ივ. ჯავახიშვილის სახელობის თბილისის სახელმწიფო უნივერსიტეტის ლექსიკოგრაფიული ცენტრი წარმოგიდგენთ დიდ ინგლისურ-ქართულ ონლაინ-ლექსიკონს, რომელიც 2010 წლის თებერვალში განთავსდა ინტერნეტში მისამართზე: www.dictionary.ge. ლექსიკონს საფუძვლად დაედო ინგლისურ-ქართული ლექსიკონის ტომები (www.margaliti.ge), რომელსაც ლექსიკოგრაფიული ცენტრი გამოსცემს 1995 წლიდან.
ლექსიკონის შესახებ
დიდ ინგლისურ-ქართულ ონლაინ-ლექსიკონში დღეისათვის შესულია 110 000-მდე სიტყვა-სტატია. იმის გათვალისწინებით, რომ სალექსიკონო სიტყვა-სტატიებში მაქსიმალურად სრულადაა ასახული ინგლისური სიტყვების პოლისემია, შეტანილია უამრავი შესიტყვება, ფრაზეოლოგიური ერთეული, დიდი რაოდენობითაა წარმოდგენილი სამეცნიერო-ტექნიკური, ეკონომიკური, ხელოვნების თუ სხვა სფეროებთან დაკავშირებული ტერმინოლოგია – ლექსიკონში შესული მთლიანი მასალა 800 000-მდე ერთეულს აღწევს.
ონლაინ-ლექსიკონის საძიებო სისტემის მეშვეობით შესაძლებელია როგორც ინგლისური, ისე ქართული სიტყვების, შესიტყვებების, ფრაზების მოძიება. დეტალური ინფორმაცია საიტის ფუნქციონირებასთან დაკავშირებით და ვიდეოინსტრუქციები განთავსებულია ბლოკში „ლექსიკონის ინსტრუქცია“. ლექსიკონზე მუშაობა დაუსრულებელი პროცესია. ენა მუდმივად იცვლება საზოგადოების ცვლილების კვალდაკვალ. ენაში ჩნდება ახალი სიტყვები, ან უკვე არსებულ სიტყვებს უვითარდება ახალი მნიშვნელობები; ხმარებიდან გადის რიგი სიტყვებისა და მნიშვნელობებისა; ჩნდება უამრავი ახალი რეალია, რასაც ასახვა სჭირდება ენაში. დიდი ინგლისურ-ქართული ონლაინ-ლექსიკონი „ცოცხალი ლექსიკონია“. ლექსიკონის სარედაქციო კოლეგია მუდმივ რეჟიმში განაგრძობს ლექსიკონის ახალი სიტყვა-სტატიებით შევსებას, მნიშვნელობების დახვეწა-დაზუსტებას.
ინგლისურ-ქართული ონლაინ-ლექსიკონი, უპირველეს ყოვლისა, განკუთვნილია ინგლისური ენის სპეციალისტებისათვის, პედაგოგებისათვის, მთარგმნელებისათვის, სხვადასხვა დარგის სპეციალისტებისათვის, რომელთაც დარგობრივ ტექსტებთან უხდებათ მუშაობა; ლექსიკონი ასევე განკუთვნილია სტუდენტებისათვის, ზოგადად ინგლისური ენის შემსწავლელთათვის და ინგლისური ენით დაინტერესებული პირებისათვის.

უნიკინო 4 ნოემბერს: ”მექანიკური ფორთოხალი”
2011-11-02 14:17
პარასკევს, 4 ნოემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება სტენლი კუბრიკის ფილმი, ”მექანიკური ფორთოხალი” (1971). მონაწილეობენ: მალკოლმ მაკდაუელი, პატრიკ მეგი, უორენ კლარკი და სხვები. ფილმი მოგვაწოდა საზოგადოებრივი მაუწყებლის პირველმა არხმა.
დასწრება თავისუფალია.

პროფესორ ჰანს დეკერის საჯარო ლექცია
2011-11-08 12:14
16 ნოემბერს, ოთხშაბათს, 16.00 საათზე, ილიას სახელმწიფო უნივერსიტეტის ავსტრიულ ბიბლიოთეკაში (ჩოლოყაშვილის ქუჩა #3/5) გაიმართება კოლუმბიის უნივერსიტეტის პროფესორის, ჰანს დეკერის საჯარო ლექცია თემაზე: „კორპორატიული სოციალური პასუხისმგებლობა გლობალიზებულ მსოფლიოში“/”Corporate Social Responsibility in Globalizing World”. დასწრება თავისუფალია.
ჰანს დეკერი კოლუმბიის უნივერსიტეტის საჯარო და საერთაშორისო საქმეთა სკოლის პროფესორია საერთაშორისო ფინანსებისა და ბიზნესის დარგში. მისი კვლევისა და სწავლების სფეროებია: გლობალური კორპორატიული სტრატეგიები, მმართველობის სისტემები, ბიზნეს-ორგანიზაციები, შედარებითი პოლიტიკური ეკონომიკა, დასავლეთ ევროპა და ევროკავშირი. პროფესორი დეკერი გახლდათ აშშ-ს სიმენსის კორპორაციის პრეზიდენტი, ცენტრალური ფინანსური და იურიდიული განყოფილებების წევრი. ამჟამად ის არის „ნიუ-იორკის საერთაშორისო სახლის“ მმართველი საბჭოსა და ვაშინგტონის ევროპული ინსტიტუტის წევრი.
შეხვედრა იმართება ილიას სახელმწიფო უნივერსიტეტისა და კოლუმბიის უნივერსიტეტის პარტნიორული შეთანხმების ფარგლებში, აღმოსავლეთ-დასავლეთის მართვის ინსტიტუტისა (EWMI) და ამერიკის შეერთებული შტატების საერთაშორისო განვითარების სააგენტოს (USAID) ეგიდით.
დამატებითი ინფორმაციისთვის მოგვმართეთ:
ტელ.: 577 720013
ელ. ფოსტა: archil.sumbadze@iliauni.edu.ge
არჩილ სუმბაძე – საჯარო ადმინისტრირების სამაგისტრო პროგრამის კოორდინატორი.

უნიკინო 11 ნოემბერს: ”მწვანე ქუჩის ხულიგნები”
2011-11-08 12:42
პარასკევს, 11 ნოემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ლექსი ალექსანდერის ფილმი ”მწვანე ქუჩის ხულიგნები”. მონაწილეობენ: ელია ვუდი, ჩარლი ჰიუნამი, დევიდ ალექსანდერი და სხვები.
დასწრება თავისუფალია.
თარგმანი: ქეთევან ნაკაშიძე.

გლობალური საბაკალავრო გაცვლითი პროგრამის პრეზენტაცია
2011-11-10 11:03
17 ნოემბერს, ხუთშაბათს, 15:00 საათზე, ილიას სახელმწიფო უნივერსიტეტის A კორპუსში, A305 აუდიტორიაში (ჭავჭავაძის გამზირი #32) გაიმართება გლობალური საბაკალავრო გაცვლითი პროგრამის პრეზენტაცია. შეხვედრაზე დაინტერესებულ პირებს შეუძლიათ მიიღონ ინფორმაცია აღნიშნულ პროგრამაში მონაწილეობის პირობების, კრიტერიუმებისა და პროცედურების შესახებ.
პროგრამის შესახებ
სტუდენტური პროგრამა საშუალებას აძლევს სტუდენტებს სომხეთიდან, აზერბაიჯანიდან, ბელორუსიიდან, საქართველოდან, ყაზახეთიდან, ყირგიზეთიდან, მოლდოვეთიდან, რუსეთიდან, ტაჯიკეთიდან, თურქმენეთიდან, უკრაინიდან და უზბეკეთიდან ერთი აკადემიური წლის განმავლობაში ისწავლონ ამერიკის შეერთებული შტატების უნივერსიტეტში ან კოლეჯში სრული დაფინანსებით. პროგრამაში მონაწილეობის მიღება შეუძლიათ საბაკალავრო საფეხურის ნებისმიერი კურსის სტუდენტებს.
პროგრამა ფინანსდება ამერიკის შეერთებული შტატების სახელმწიფო დეპარტამენტის მიერ. მის ადმინისტრირებას კი ახდენს საერთაშორისო კვლევებისა და გაცვლების საბჭო (IREX).
იხილეთ მიმაგრებული დოკუმენტი.>>

შეხვედრა თი-ბი-სი ბანკის პრეზიდენტთან
2011-11-11 12:20
ბიზნესის ფაკულტეტის ორგანიზებით ა.წ. 14 ნოემბერს, 17:00 საათზე, ილიას სახელმწიფო უნივერსიტეტში (A 101-ე აუდიტორია, მის.: ჭავჭავაძის 32) შედგება შეხვედრა თი-ბი-სი ბანკის პრეზიდენტთან, ვახტანგ ბუცხრიკიძესთან და პირველ ვიცე-პრეზიდენტთან, პაატა ღაძაძესთან თემაზე: „საკვალიფიკაციო მოთხოვნები და ტენდენციები თანამედროვე ბანკში“.
დასწრება თავისუფალია.

ბავშვობა ძალადობის გარეშე
2011-11-14 17:39
18 ნოემბერს ილიას სახელმწიფო უნივერსიტეტი საქართველოს საზოგადოებრივი ჯანდაცვისა და მედიცინის განვითრების ფონდთან ერთად ბავშვების მიმართ ძალადობის პრევენციის საერთაშორისო დღესთან დაკავშირებით გამართვას ღონისძიებას „ბავშვობა ძალადობის გარეშე“. ამ დღეს მთელი მსოფლიო ერთიანდება გლობალური პრობლემის – ბავშვთა მიმართ ძალადობის წინააღმდეგ და სხვადასხვა სახის ღონისძებებით ცდილობს გაზარდოს საზოგადეობის ცნობიერება ბავშვთა უფლებების პატივისცემის კუთხით.
18 ნოემბერს, 16.00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება თბილისის უმაღლესი სასწავლებლებისთვის შექმნილი საკითხავი მასალის „ბავშვზე ძალადობის ძირითადი საკითხები“ პრეზენტაცია და საჯარო დისკუსია ბავშვების მიმართ ძალადობის ფაქტებზე და მათ პრევენციაზე. 18.00 საათზე უნიკინოში ნაჩვენები იქნება მხატვრული ფილმი ”ეს უჩინარი ბავშვები” (“All That Invisible Children”).

უნიკინო 18 ნოემბერს: ”ეს უხილავი ბავშვები”
2011-11-14 17:42
პარასკევს, 18 ნოემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ემირ კუსტურიცას ფილმი ”ეს უხილავი ბავშვები”.
დასწრება თავისუფალია.

სამოქალაქო აქტიურობის ხელშეწყობის პროგრამა
2011-11-15 10:43
15 და 16 ნოემბერს 14.00 საათზე ილიაუნის თეატრში (ი.ჭავჭავაძის გამზ. 32) საქართველოს განათლებისა და მეცნიერების სამინისტროს ,,სამოქალაქო აქტიურობის ხელშეწყობის პროგრამის“ ორგანიზებით გაიმართება თეატრალური ფესტივალი. სხვა თეატრალური ფესტივალისგან განსხვავებით, აქ არ ხდება თეატრალური ნიჭის მქონე მოზარდების გამოაშკარავება, აქ მთავარი თავად პროცესია, სხვადასხვა სოციალური ფენისა და შესაძლებლობების მქონე მოზარდების თანამშრომლობა და ჯგუფური მიღწევების გაზიარება.
პროგრამაში ჩართულია ის საჯარო სკოლები, რომელთა თემში მდებარეობს ბავშვთა სახლები და სპეციალიზირებული პროფილის საჯარო სკოლები. ადგილობრივი საგანმანათლებლო რესურსცენტრების დახმარებით თითოეულ სკოლაში შერჩეულნი არიან სასკოლო კოორდინატორები, რომლებსაც ევალებათ საჯარო სკოლისა და დამხმარე სკოლების თანატოლების დასამეგობრებლად რეგულარული კლუბური სამუშაოების (ხელგარჯილობა, სპორტი, სიმღერა, თეატრი, ცეკვა და ა.შ.) ადგილზე განხორციელება.
პროგრამა მიზნად ისახავს, როგორც სხვადასხვა სოციალური ფენისა და შესაძლებლობების მქონე მოზარდების დამეგობრებას, ისე დამეგობრებული მოზარდების ჩაბმას საზოგადოებრივ საქმიანობაში.
15 ნოემბერი 14.00
1. ოსკარ უაილდი ,,ვარსკვლავბიჭუნა“ ქ. დედოფლისწყაროს N2 საჯარო სკოლისა და მიმდებარე თემში (ჭოეთში) მცხოვრები ბოშა მოზარდების თანამშრომლობით
2. ჯეკ ლონდონი ,, გზების გასაყართან“ შაუმიანში მცხოვრები სომეხი და თემში ჩასახლებული ლიახვის ხეობიდან დევნილი მოზარდების თანამშრომლობით
3. გოდერძი ჩოხელი ,,ცასწავალა“ ბავშვთა დღის ცენტრის ,,აისი“, თბილისის N55საჯარო სკოლის მოზარდებისა და ილიას სახელმწიფო უნივერსიტეტის სტუდენტების თანამშრომლობით
16 ნოემბერი 14.00
1. გიორგი ერისთავი ,,ძუნწი“ კოჯრის ბავშვთა სახლისა და კოჯრის საჯარო სკოლის მოზარდების თანამშრომლობით
2. იაკობ გოგებაშვილი ,,კეთილი ქვრივი“ წყნეთის ბავშვთა სახლისა და N137 საჯარო სკოლის მოზარდების თანამშრომლობით
3. თბილისის კლასიკური გიმნაზიისა და N193 მეტყველებადაქვეითებული მოზარდების თანამშრომლობით მომზადებული სპეექტაკლების ჩვენება.

"მეგრულის ლინგვისტური ანალიზი"
2011-11-15 16:18
17 ნოემბერს, 17.00 საათზე ილიას სახელმწიფო უნივერსიტეტის ლინგვისტურ კვლევათა ცენტრი და ქართველურ ენათა კვლევითი ჯგუფი გიწვევთ წიგნის პრეზენტაციაზე: “მეგრულის ლინგვისტური ანალიზი”. პრეზენტაცია ჩატარდება A კორპუსის 101-ე აუდიტორიაში (ი. ჭავჭავაძის გამზ. 32).

სიცოცხლე წყლის გარეშე - საჯარო ლექცია
2011-11-15 16:22
18 ნოემბერს, 16.00 საათზე, ილიას სახელმწიფო უნივერსიტეტში ჩატარდება საჯარო ლექცია ”სიცოცხლე წყლის გარეშე”. ლექციას წაიკითხავს ილიას სახელმწიფო უნივერსიტეტის თბილისის მეტაბოლური გენეტიკის ინსტიტუტის დირექტორი, მაქს პლანკის უჯრედის მოლეკულური ბიოლოგიისა და გენეტიკის ინსტიტუტის პროფესორი თეიმურაზ კურცხალია.
ლექცია ჩატარდება ილიაუნის ავსტრიულ ბიბლიოთეკაში (ჩოლოყაშვილის გამზ. 3/5).

დნმ-ის კუადრუპლექსები დიაგნოსტიკაში
2011-11-15 16:26
18 ნოემბერს, პარასკევს, 13:00 საათზე ილიას სახელმწიფო უნივერსიტეტის პროფესორი, ოჰაიოს სახელმწიფო უნივერსიტეტის მეცნიერი მკვლევარი ბესიკ კანკია წაიკითხავს სემინარს: ”დნმ-ის კუადრუპლექსები დიაგნოსტიკაში”.
სემინარი გაიმართება ილიაუნის ავსტრიულ ბიბლიოთეკაში (ქ. ჩოლოყაშვილის გამზ. 3/5, H 105).

უნიკინო 25 ნოემბერს: ”ენი ჰოლი”
2011-11-21 14:57
პარასკევს, 25 ნოემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ვუდი ალენის ფილმი ”ენი ჰოლი”. მონაწილეობენ: ვუდი ალენი, დაიან კიტონი, ტონი რობერტსი, პოლ საიმონი და სხვები.
დასწრება თავისუფალია.
თარგმანი: ცირა სიფრაშვილი.

სოციალური ქცევის კვლევა ნეირობიოლოგიური მეთოდებით
2011-11-21 16:26
30 ნოემბერს, ოთხშაბათს, 14.00 საათზე, ბიომეცნიერების კორპუსში (G – ყოფილი ენციკლოპედია, G – 106 აუდიტორია), I სართულზე, სალექციო აუდიტორიაში, შედგება ლონდონის კინგს კოლეჯის ფსიქიატრიის ინსტიტუტის კლინიკის პროფესორის სიმონ სურგულაძის ლექცია „სოციალური ნეირომეცნიერება: სოციალური ქცევის კვლევა ნეირობიოლოგიური მეთოდებით“.

დოქტორ მერილინ რუბინის საჯარო ლექცია
2011-11-22 13:00
1 დეკემბერს, 17:00 საათზე, ილიას სახელმწიფო უნივერსიტეტის A101 აუდიტორიაში (A კორპუსი, ჭავჭავაძის 32) გაიმართება ნიუ-იორკის უნივერსიტეტის პროფესორის, დოქტორ მერილინ რუბინის საჯარო ლექცია თემაზე: „სახელმწიფო ბიუჯეტის გამჭვირვალობა“/”Public Budgets and Transparancy”.
დასწრება თავისუფალია.
მერილინ რუბინი საჯარო ადმინისტრირების სამაგისტრო პროგრამის დირექტორი და ეკონომიკისა და საჯარო ადმინისტრირების პროფესორია ნიუ-იორკის უნივერსიტეტის ჯონ ჯეის კოლეჯში. ის ასევე არის ნიუ-იორკის შტატის ეკონომიკურ მრჩეველთა საბჭოსა და ქალაქ ნიუ-იორკის ფინანსური დეპარტამენტის ქონებრივი გადასახადების მრჩეველთა საბჭოს წევრი. მისი კვლევის ძირითადი არეებია საბიუჯეტო პროცესები და ფისკალური პოლიტიკა, რომლებზეც არაერთი ნაშრომი აქვს გამოქვეყნებული პრესტიჟულ გამოცემებში მსოფლიოს მასშტაბით. განვლილი კარიერის განმავლობაში, დოქტორ რუბინს მაღალი რანგის თანამდებობები ეკავა ადგილობრივ, საშტატო და ფედერალურ სამთავრობო სტრუქტურებში, გაერთიანებული ერების ორგანიზაციაში და ნიუ-იორკისა და ნიუ-ჯერსის სატრანსპორტო ქსელებში.
შეხვედრა იმართება ილიას სახელმწიფო უნივერსიტეტისა და კოლუმბიის უნივერსიტეტის პარტნიორული შეთანხმების ფარგლებში, აღმოსავლეთ-დასავლეთის მართვის ინსტიტუტისა (EWMI) და ამერიკის შეერთებული შტატების საერთაშორისო განვითარების სააგენტოს (USAID) პროგრამის – „საჯარო პოლიტიკის, ადვოკატირებისა და სამოქალაქო საზოგადოების განვითარება საქართველოში (G-PAC)“ ეგიდით.
დამატებითი ინფორმაციისთვის მოგვმართეთ:
ტელ.: 577 720013
ელ. ფოსტა: archil.sumbadze@iliauni.edu.ge
არჩილ სუმბაძე – საჯარო ადმინისტრირების სამაგისტრო პროგრამის კოორდინატორი.

შეზღუდული შესაძლებლობის მქონე პირთა უფლებები
2011-11-22 16:37
24 ნოებერს, 14:00 საათზე ილიაუნის ავსტრიული ბიბლიოთეკის შენობაში (H 105 აუდიტორია) გაიმართება შეხვედრა სამართლის ფაკულტეტის სტუდენტებთან თემაზე შეზღუდული შესაძლებლობების მქონე პირთა უფლებები.
შეზღუდული შესაძლებლობის მქონე პირთა უფლებებზე ცნობიერების ამაღლების კამპანია უმაღლესი სასწავლებლების სტუდენტებთან.
ცნობიერების ამაღლების კამპანიის ფარგლებში, საქართველოს სახალხო დამცველის შეზღუდული შესაძლებლობის მქონე პირთა უფლებების დაცვის ცენტრისა და შეზღუდული შესაძლებლობის მქონე პირთა უფლებადამცველი არასამთავრობო ორგანიზაციის „ახალგაზრდული ცენტრი დამოუკიდებელი ცხოვრებისათვის“ წარმომადგენელები შეხვდებიან საქართველოს სხვადასხვა უმაღლესი სასწავლებელის სტუდენტებს და ჩაატარებენ საინფორმაციო სემინარს შემდეგ საკითხებზე:

შეზღუდული შესაძლებლობის მქონე პირთა განათლების, ჯანმრთელობისა და სოციალური დაცვის უფლების რეალიზაცია საქართველოში – საქართველოს სახალხო დამცველის საპარლამენტო ანგარიშის წარდგენა.
ცნების – „შეზღუდული შესაძლებლობები“ განსაზღვრება საერთაშორისო და ეროვნულ კანონმდებლობაში.
სამედიცინო მოდელი vs სოციალური მოდელი, შეზღუდული შესაძლებლობის მქონე პირთა უფლებების დაცვისას.
დისკრიმინაციის შემცველი მიდგომები, სოციალური სტერეოტიპები შეზღუდული შესაძლებლობების მქონე პირებთან მიმართებაში.
გაერთიანებული ერების 2006 წლის შეზღუდული შესაძლებლობის მქონე პირთა უფლებების დაცვის კონვენციის მიერ დადგენილი სტანდარტი შეზღუდული შესაძლებლობის მქონე პირთა უფლებების დაცვის კუთხით.
შეზღუდული შესაძლებლობის მქონე პირთა სახელმწიფო რეზიდენტული დაწესებულებების მონიტორინგის შედეგები – საქართველოს სახალხო დამცველის ანგარიში.

საინფორმაციო სემინარის ჩატარებამდე მოხდება სტუდენტების დამოკიდებულების, შეფასებებისა და ინფორმირებულობის დონის კვლევა შეზღუდული შეშაძლებლობის მქონე პირთა უფლებებთან მიმართებაში. სემინარის ბოლოს, მოხდება აღნიშნული დამოკიდებულებების ხელახალი კვლევა და სემინარის ეფექტურობის წინასწარი შედეგების შეფასება.
დასწრება თავისუფალია.

შვეიცარია როგორც განსაკუთრებული შემთხვევა
2011-11-24 10:17
28 ნოემბერს დიპლომატი და მეცნიერი, პოლ ვიდმერი ილიას სახელმწიფო უნივერსიტეტს ეწვევა.
17:30 საათზე პაულ ვიდმერი წაიკითხავს საჯარო ლექციას თემაზე: ”შვეიცარიის შემთხვევა: დემოკრატია და ნეიტრალიტეტი”. (მისამართი: ილიას სახელმწიფო უნივერსიტეტი, ჭავჭავაძის 32, აუდიტორია 101).
19:00 საათზე, ლექციის შემდეგ მოეწყობა პაულ ვიდმერის წიგნის: “შვეიცარია, როგორც განსაკუთრებული შემთხვევა” ქართული თარგმანის პრეზენტაცია. წიგნში გაანალიზებულია შვეიცარიის პოლიტიკური, სოციალური და კულტურული ისტორია, რათა პასუხი გაეცეს კითხვებს- რითია შვეიცარია უნიკალური? რა არის იდეა, რომელსაც ის წარმოადგენს? (მისამართი: ჭავჭავაძის 32, წიგნის მაღაზია ”ლიგამუსი”).
დასწრება თავისუფალია.

თომას ჰოლცერის საჯარო ლექცია
2011-11-24 10:21
”რამდენი დამანგრეველი და გლობალური მიწისძვრაა მოსალოდნელი 21-ე საუკუნეში? ” – ასეთი სახელწოდების საჯარო ლექციას 25 ნოემბერს 16.00 საათზე ილიაუნიში (101 – ე აუდიტორია) დოქტორი თომას ჰოლცერი წაიკითხავს.
დოქტორი ჰოლცერი არის სტენფორდის უნივერსიტეტის კონსულტანტ-პროფესორი, ინჟინერ-გეოლოგი აშშ-ის გეოლოგიის კვლევით ცენტრში, კალიფორნიის შტატში და კონსულტანტ–პროფესორი სტენფორდის უნივერსიტეტში, გეოლოგიის დეპარტამენტში, გარემოს დაცვის მეცნიერებებში. მას მიღებული აქვს მონაწილეობა მრავალ მიწისძვრის შემდგომ გამოკვლევაში, ხელმძღვანელობდა კომიტეტს, რომელმაც შეადგინა 2003 წლის მიწისძვრის შემდგომი გამოკვლევების გეგმა.
შეხვედრას დაესწრება აშშ-ს საგანგებო და სრულუფლებიანი ელჩი საქართველოში ჯონ ბასი.

საინფორმაციო შეხვედრა ფრიბურგის სტიპენდიის შესახებ
2011-11-24 16:26
29 ნოემბერს, 17:00 საათზე, ილიას სახელმწიფო უნივერსიტეტში გაიმართება პროგრამა ”კავკასიის შვეიცარული აკადემიური ქსელის” პრეზენტაცია, რომლის ფარგლებშიც ილიას სახელმწიფო უნივერსიტეტის ჰუმანიტარული და სოციალური მეცნიერებების მიმართულების პირველი წლის მაგისტრანტებისთვის 2012 წლის სექტემბრიდან ფრიბურგის უნივერსიტეტში განხორციელდება ერთსემესტრიანი სამაგისტრო სასწავლო პროგრამა.
შეხვედრის დროს უნივერსიტეტის მაგისტრანტებს საშუალება ექნებათ დეტალური ინფორმაცია მიიღონ პროგრამისა და მის ფარგლებში დაგეგმილი სამაგისტრო სტიპენდიის შესახებ. პრეზენტაციას გააკეთებს პროგრამის კოორდინატორი, დენის დაფლონი.

გთხოვთ, მობრძანდეთ შემდეგ მისამართზე: ილიას სახელმწიფო უნივერსიტეტი, ჭავჭავაძის გამზ. 32 (ყოფილი სულხან-საბა ორბელიანის სახელმწიფო ინსტიტუტის შენობა), აუდიტორია №101.

ავსტრიული კულტურის ცენტრი
2011-11-24 17:52
ავსტრიული კულტურის ცენტრის მოწვევით ილიას სახელმწიფო უნივერსიტეტში მოხსენებებს წაიკითხავს თანამედროვე ავსტრიელი ფილოსოფოსი, ვენის უნივერსიტეტის პროფესორი, პეტერ კამპიტსი.
1 დეკემბერს, 17.30 საათზე, პროფ. კამპიტსი წარმოადგენს თავის სამეცნიერო ნაშრომს ლუდვიგ ვიტგენშტაინის შესახებ.
2 დეკემბერს, 16.00 საათზე, პროფ. კამპიტსი წაიკითხავს მოხსენებას თემაზე: „ვიტგენშტაინი და მისი გავლენა ავსტრიულ ლიტერატურაზე“.
მოხსენებები გაიმართება გერმანულ ენაზე, თარგმანის გარეშე.
დასწრება თავისუფალია.
მის.: ილიაუნის ავსტრიული ბიბლიოთეკა, ჩოლოყაშვილის გამზ. 3/5, H-104.

შეხვედრა ქართველ მთარგმნელთან
2011-11-24 17:59
ილიას სახელმწიფო უნივერსიტეტის ავსტრიული კულტურის ცენტრი და მასთან არსებული მთარგმნელობითი სახელოსნო გიწვევთ მორიგ შეხვედრაზე თანამედროვე ქართველ მთარგმნელებთან.
ოთხშაბათს, 14.30 საათზე, გაიმართება შეხვედრა ქალბატონ ნაირა მაჭარაშვილთან.
